APOLLO 15 MISSIOONI KESTUS
4 PÄEVA 3 TUNDI 46 MINUTIT
Warren, ma printisin koordinaadid välja.
Aitäh.
Endeavour, side loodud. Molly, sa oled kõigis kanalites otse-eetris.
Ma olen telekas? Tõesti?
Hoiata ikka ette, oleksin soengut sättinud.
Sa oled just sedasi imekaunis, beib! Issand jumal, minu tüdruk on seal.
Miks on tema kõige tähtsam?
Sest ta on midagi uut. Esimene naisastronaut.
Jah, aga paps on boss.
Söö parem oma helbeid.
Molly, miljonid inimesed maailmas tahavad kuulda sinu mõtteid
nüüd Kuu orbiidile jõudnult.
See muudab alandlikuks.
Sellest aknast paistab terve maailm kätte.
Raske uskuda, et kõik minu tuttavad,
kõik riigid ja iga viimne kui tsivilisatsioon
mahuvad selle tillukese sinivalge kera peale.
Molly, oleme saanud tuhandeid kirju naistelt, keda sa inspireerisid.
Selle kirja saatis 8-aastane Abigail Crouse Californiast.
Ma loeksin selle ette.
"Kallis Molly. Ma olen armastanud kosmost nii kaua, kui mäletan.
Minu vennal on kõigi Apollo laevade mudelid
ja ma sain nendega mängimise eest kurjustada.
Aga pärast seda, kui sind Apollo 15 peale valiti,
ostis isa ka mulle mudeli.
Ma panin juhtimismooduli nimeks Cobb
ja kuumoodul sai sinu järgi Mollyks.
Koolis ütlesid mõned lapsed, et Kuu peal pole vett
ja sinu missioon on nali.
Aga mina usun sinusse ja tean, et sa leiad sealt vett.
Sinu sõber Abigail."
Kas sa tahad Abbyle midagi öelda? Ta kindlasti vaatab.
Abigail, ma püüan mitte alt vedada.
Ja stopp. Oleme eetrist väljas. Hästi tehtud.
Täht on sündinud.
Ära unusta lihtinimesi, kes sulle abiks olid.
Nii kiiresti, kui saan.
Endeavour, enne kui Molly agendi leiab,
on meil hea uudis.
Rocky Ray ja geopoisid
on teie luureorbiitide spektroskoopiat uurinud
ja nad usuvad, et leidsid jääd.
Seejuures tonnide viisi.
Öelge, kus seda on, toome teile sealt jäätist.
Ei, Endeavour.
Geotiim kasutab neid andmeid järgmiste missioonide puhul,
sest jääd pole Külmade meres teie maandumiskoha lähedal.
Kus see siis on?
Lõunapoolusel Shackletoni kraatris.
Lähme sinna. Muutke plaani, maandume Shackletonis.
See on suur muutus, Ed.
Selge see. 4000 kilomeetrit eemal.
Ei.
Lennujuht lasi pöidlad alla.
See on liiga riskantne ja teil pole selle uurimiseks varustust.
Te maandute plaanipäraselt Külmade meres.
Shackletoni saadame Apollo 16.
Enne meie starti arvasid teadlased, et Külmade meres on jääd
umbes 250 osa miljonist.
Kui palju Shackletonis on?
Teie vaatluse põhjal võib olla 500 korda parem.
Sel juhul soovitan ma teil uue plaani teha.
Me ei tulnud siia tühjalt auke kaevama.
Houston, lülitame heli korraks välja.
Selge, Endeavour.
Räägi, Mol.
Kuhu jäi "igal juhul missiooniplaanist kinni pidada"?
Missiooniks on jääd leida.
Me lendasime üle Shackletoni,
et saada andmeid, mis nad kirema panid.
Kas sina oled nõus? - Käigu pealt maandumispaika muutma?
See on ohtlik ja rumal. Mulle meeldib.
Muidugi. Sina ei pea maanduma.
Kas tahad vahetada? - Hei.
CIA on mures, et NSV Liit viib Kuule sõjatehnikat.
Miks peaks Kuule rakette panema?
Igatahes tahab president baasi.
Me vajame nõukavastast sillapead.
Shackleton võiks sobida.
Me peaksime Apollo 15 sinna saatma, kui võimalik.
Meeskond teeb lõpliku otsuse.
Räägi nendega.
Harjutasime Külmade merega.
Keegi ei tea Shackletoni pinnast.
Viimase hetke totral katsel allakukkumine punkte ei anna.
Naljakas, sest niisama totter
oli sinu suhtumine koolitusel.
See oli enne.
Mõnikord tuleb täringuid veeretada.
Mida see tähendab?
Kes ei riski, see Kuul vett ei leia.
Mina üksi veeretaksin täringuid.
Aga kui me alla kukume, ei süüdista keegi Baldwini.
Öeldakse, et naised hävivad kosmoses.
Mida öeldakse, kui tühjalt koju naaseme?
Meedia rääkis juba ammu,
et missioon on vaid reklaamitrikk.
Täpselt.
Endeavour, siin Houston.
Kannapööre Shackletoni maandumise osas.
Lennujuhid võivad kursi määrata,
aga me ei tea, milline maandumisplats seal on.
See on väga riskantne, seega teie otsustate.
Olete ikka hakkamas?
Sina otsustad, Cobb. Ilma sinuta seda teha ei saa.
Persse, teeme ära.
Õige jutt. Tubli tüdruk.
Houston, siin Endeavour. Me läheme Shackletoni.
Mäletad, mida enne starti ütlesid?
Nüüd sa tõepoolest teed midagi.
SÜGAVIKKU
KSQT UUDISED KANAL 6
Seahawki kuumoodul on Kuu teisel küljel orbiidilt lahkunud
ja nad valmistuvad laskuma Shackletoni kraatrisse.
Astronaut Cobb on ühe sammu võrra lähemal sellele,
et esimese Ameerika naisena Kuule astuda.
Vabandust.
Ajalooline missioon loodab vastata küsimusele,
kas Kuu pinnal leidub jääd.
Teadlased usuvad, et tõenäoliselt leiduks seda sügaval kraatrite põhjas,
sest sinna ulatuvad päikesekiired harva.
Jää ning seega ka vee leidmine võimaldaks rajada Kuule USA baasi...
Karen, vabandust, et hilinesin.
Ei, jõudsid enne maandumist.
Jah. Kuule.
Ma tean, et teile meeldib juua. Loodan, et meskal meeldib.
Pole kunagi proovinud.
See paitab maitsemeeli.
See on Oaxacas destilleeritud.
"Vulkaani jalamil" konsul joob seda.
Kas see on film?
Ei, geniaalne romaan alkohoolikust.
Aga tal on ka palju häid omadusi.
Ta on mingil krutskiga moel traagiline kangelane.
Sa peaksid lugema. - Jah.
Tule sisse, sest nad hakkavad maanduma.
Seahawk, viis sekundit laskumiseni.
Selge. 99. Jätkake.
Püüame seda mitte kihva keerata, Cobb.
Panused pole kunagi kõrgemad olnud.
Seahawk on kaheksa minuti kaugusel
ohtlikust maandumisest kaardistamata pinnasele.
Kriitikud nimetavad NASA viimase hetke plaanimuutust
"agentuuri kõige hulljulgemaks sammuks...
Tule siia.
...ja esimesena Kuule sõitnud
Ameerika naise elu õigustamatuks ohustamiseks".
Loodetavasti nad eksivad.
Kiirus maha.
Häireid pole. Kõik hästi.
2250 meetrit. Pidurdusfaas läbi.
Kiirus korras, laskumine ettenähtud.
Oksüdeerijad on 1% alla normi.
Olgu.
Houston, siin Seahawk. Tõmbame horisontaali.
Selge, Seahawk.
PGNCS ja AGS on päri.
Apollo 10-ga ma lähemale ei saanud.
Ära maha jää, poisu. Seekord viin ma su lõpuni välja.
Sellist Cobbi ma otsisingi.
RCS-tõukurid kombes. Häireteta.
Asukoha kontroll. 28 kilomeetrit minna.
Laskumissüsteemi rõhk ikka korras.
Jõuame Shackletoni kohale.
Seal all on jube pime.
Nad on kraatri kohal, servast umbes 7 kilomeetrit eemal.
Kõrgus on veel suur.
Kütust 17%.
See võib probleemiks osutuda.
Lase käia, Ed.
Juhtimissüsteemid võrreldavad.
Kütus ja oksüdeerija erinevad 1%. Kõik kombes.
Hästi, boss. Aeg meile laagriplats leida.
Houston, määrasin maandumiskohaks
hea tasase platsi poole kilomeetri kaugusel Shackletonist.
Tuleb nõelasilma tabada.
Selle eest mulle makstaksegi.
600 meetrit, 42.
Olgu.
See on hea koht.
250 meetrit. 44. 45.
Seahawk, Houston. Maandumisluba.
Hea küll. Teeme ära.
44, 120 meetrit. Kuus meetrit sekundis.
P66 käivitatud.
Viisteist meetrit, miinus 3 minutit.
Kiirusenäitajad korras. 7% kütust.
Ajab palju tolmu üles.
4,6 meetrit, miinus üks minut. 6% kütust.
2,4 meetrit. Miinus üks.
Kontakt. - Mootorid välja.
Houston, siin Shackletoni baas. Seahawk on maandunud.
Vau.
Me oleme tõesti siin.
Ma pole kunagi varem oma elus tahtnud nii väga suitsu teha.
Sa jõudsid kaugele, kullake.
Kuulame kõigi hinnangut, kas jääda pinnale või mitte.
Mida sa isast arvad?
Ta on parim. - On jah, eks ju?
Hei. Kullake!
Oh, milline vaatepilt. Nõnda kaunis vaatepilt.
Sina oled ka. - Jah.
Mida sa NASA-s teed?
Suurt midagi.
Käin kohustusliku musta tüdrukuna PR-üritustel.
Ja ongi kõik?
Sa teenisid märgi auga välja, aga muud sulle ei usaldata?
Jah.
Nad tahavad, et ma teeksin veel ühte asja.
Mida?
Kuule lendaksin.
Kas sa tahad öelda, et...
Jah! Mind määrati Apollo 18 ekipaaži!
Ära aja joga!
Ei, Clay! Ma lähen Kuule!
Mis ma ütlesin! Sind ei hoia miski tagasi.
Pole olnud teist nii moodsat ja peresõbralikku sõidukit kui...
Ma tõin värsket maisi.
Kas me võime naljasaadet vaadata, kuni jälle papsi näidatakse?
Olgu, aga vaikselt.
Ma aitan sul lauda koristada.
Aitäh, Trace.
Tahtsin praekana teha, aga aega nappis.
Lasin Sheilal seda grillida. Kohe toon köögist.
Ei ole vaja, laud on niigi lookas.
Jätame selle kööki, alati võib pärast tuua.
Hea küll. - Ei.
Nixon ei seisa kindlasti "mina sokin" ajal paigal.
Mina sokin?
Sind tuleb ilmselt õnnitleda.
Kuulsin, et sind määrati Apollo 25 ekipaaži.
Jah. Jutud levivad kulutulena.
Kas sa oled elevil? - Oeh, meeletult.
Kui oleks kahe aasta eest öeldud,
et parandan Maa orbiidil satelliiti,
oleksin seda hulluseks pidanud.
Mina ka.
Noh, millal sa Larryga pulmad teed?
Ma ei tea.
Me oleme alles paar kuud kohtunud, nii et...
Minu Frank sai esimesest hetkest aru, et olen talle see õige.
Olete ilmselgelt teineteise järele hullud. Mida sa ootad?
Minu arust pole Larry valmis...
Jama. Mehed ei tea, mida tahavad.
Mina pidin Franki altari ette tirima.
Aga tean, et tal oli salamisi hea meel.
Oli hea näha, Gloria.
Hei. Kas sa maisi soovid?
Aitäh.
Palun.
Molly ohutu maandumine oli vast kergendus.
Sa ei kujuta ettegi.
Ma pole juba mitu ööd eriti und saanud.
Ma lihtsalt...
Kas...
Kas sa oled näinud unes, kuidas Ed maasse tungib?
Selles mõttes, et kui lennuk...
Jah, sain aru küll, aga vastus on ei. Mitte kunagi.
Tõesti? - Jah, ma ei näe und.
Sul pole elus ainsatki unenägu olnud?
Võibolla lapsena, aga...
Ma kasvasin neist välja.
Sul on tohutult vedanud, Karen.
Eilne unenägu võttis mu võhmale.
Püüa sellest mitte mõelda.
Hea, kui suudaksin.
See oli lihtsalt nii imelik.
Ma kõndisin Kuu pinnal, ise ihualasti.
Polnud skafandritki.
Absurd.
Jah, aga unenäos tundus see loomulik.
Ma tundsin isegi liivateri varvaste vahel.
Ja siis olin ma suure kraatri serval,
nägin sealt suitsu tõusmas ja...
Tead, Wayne,
ma ei usu, et sellest rääkimisest kasu on.
Sa pead selle lihtsalt peast tõrjuma.
Oota. Palun kuula lõpuni.
Pean rääkima kellelegi, kes mõistab.
Ma ronisin kraatriservale ja vaatasin alla
ja selle põhjas oli Molly leegitsev laev.
Ja siis jooksin järsku kraatri põhja ja koperdasin,
liiva lendas silma ja suhu.
Ja ma hüüdsin teda, aga vastust ei tulnud.
Teda polnud kuskil.
Ma jooksin ümber laeva ja siis nägin...
Mida sa nägid?
Tema pead.
Molly ilma kehata pead ja...
Sest ta kiiver oli lahti
ja ta nägu oli villis ja põlenud...
Wayne, aitab.
Aitab küll.
Me ei räägi sellistest asjadest kunagi.
Astu paremale, et küngas oleks sul selja taga.
Kui mitu fotot me veel teeme?
Jumala eest, ma pole Raquel Welch.
See on missiooni osa ja seda tuleb teha. Näokate üles.
Hästi.
Houston, aitab nüüd kah. Loodetavasti mõni meeldib Shortyle.
Ta on kindlasti sillas, Ed.
Pöörduge mõlemad telekaamera poole.
USA president soovib Mollyga rääkida.
Püha pask. Nalja teed või?
Ei tee. Ja meenutan, et oleme riiklikus telekanalis.
Vabandust. Loodetavasti saate ära piiksutada.
Tere, härra president.
Tere, Molly.
Ma räägin sinuga telefonitsi Valge Maja ovaalkabinetist.
Me kõik oleme uskumatult uhked selle üle,
mida sa oled teinud oma riigi ja kõigi naiste heaks.
See on suur au, härra president.
Loodetavasti toon koju piisavalt jääd viski jaoks.
Ma tean, et naudite kanget jooki.
Too piisavalt kahe joogi jaoks ja teeme koos dringid.
Jään ootama, härra president.
Ma palvetan, et sul ja ekipaažil oleks turvaline kodutee.
Aitäh, hr president.
See oli otseülekanne Kuult.
Ma ei uskunud, et seda näen.
Ajad on tõesti muutumas.
Molly terviseks. - Molly terviseks.
Tundub, et astronaut Cobb loodab sealt tõepoolest jääd leida.
Järgmised kolm päeva
kasutavad Cobb ja Baldwin oma kuukulgurit.
Ma ei tahaks teid tagant kiirustada, aga pean voodisse minema.
Nii vara? Kell on alles kuus.
Jah, nad käisid moodulist väljas ja Ed läheb magama.
Kui tema Kuu peal magab, poen mina ka siin põhku.
Ja tõusen koos temaga.
Aitäh.
Aitäh kõige eest. Sinust oli palju abi.
Homme näeme.
Aitäh, Karen. - Nägemist.
Karen, anna andeks, kui... - Aitäh tulemast.
Olgu. Nägemist. - Head aega.
Head aega, Wayne.
See tüüp on nii imelik. Ja ta haiseb imelikult.
Sest ta on kanepit tõmmanud.
Mida? Kas nagu... - Marihuaanat.
Issand, minu majas?
Ei. Ilmselt enne siiatulekut.
Aitäh kutsumast, Karen.
Jah, olgu.
MISSIOONIKESKUS
Hei, Margo. - Tere.
APOLLO 15 TEINE PÄEV KUUL
Hommikust, Shackletoni baas. Valge tiim jätkab.
Rõõm kuulda, Fred.
Punane tiim ütles, et saame andmeid pildita.
Kinnitan kaamerat kulgurile.
Ja kas Molly joogikott pritsib talle ikka näkku?
Ei. Ma painutasin mikri huulikust eemale.
Muide, sellega on nüüd hea nina sügada.
Räägin Apollo 16 omadele ka.
Lülitan kaamera sisse.
Värvipilt.
Suur kaamera töötab.
Hea küll, lähme nüüd ämbritäit jääd otsima.
Selge.
Kas missioonijuhid käivadki siin koosolekutel?
Tema käib. - Olgu.
Danielle. Tere tulemast Apollo 18 meeskonda.
Aitäh, söör.
Clayton, eks ole? - Täpselt nii.
Võtan veel ühe klaasi.
Ma panen su nüüd rakkesse.
Teisiti ma ei tahakski.
Me saame järgmisel nädalal kokku
ja arutame Deke'iga missiooni plaani. Terviseks.
Terviseks. - Terviseks.
Mind üllatas, et nii kiiresti ekipaaž määrati.
Mind mitte. Sinu sõber Molly teeb seal tegusid.
See hajutas kahtlused, et naised ei saa hakkama.
Mina ei kahelnud küll kunagi.
Mina ka mitte.
Clayton, kas tulid just Vietnamist?
Just nii.
Kas keegi näppas su pagunid?
Ei, viskasin need uksest väljudes tunnimehele näkku.
Seda juhtub tänapäeval tihti.
Pean enda medalid välja otsima.
Neidki oleks hea mõnele näkku visata.
Kas oled Louis Armstrongi fänn, Danielle?
Jah, väga suur fänn.
Tema lindistused Hot Five'i ja Hot Seveniga
muutsid Ameerika muusika DNA-d.
Ma ei tea neid.
Aga mulle meeldib tema "Hello, Dolly!".
Oo-jaa.
"Hello, Dolly!". Päris hea.
Halloo.
Karen. Mida sina siin teed?
Ma tahan sinuga rääkida.
Hästi. Astu edasi.
Kas sa teed soovid?
Ei hooli.
Kas ma ise võin võtta?
Ikka.
VULKAANI JALAMIL MALCOLM LOWRY
AMEERIKA KIRJANDUS
See on Santanale. See on üks bänd.
Mängivad kuu aja pärast Houstonis.
Tore.
Jah.
VULCAN GAS COMPANY KONTSERT
Oh sa...
See on minu unenägu.
Sa maalid seda?
Jah, et see maha raputada.
Kas ka see on selleks?
See on kõhv.
Ei, see on marihuaana.
Molly karjäär oleks hetkega läbi,
kui keegi avastaks, et uimasteid tarvitad.
Marihuaana on taim, mitte uimasti.
Miks on selle omamine kuritegu?
Ma ei tea. Küsi alkoholifirmadelt.
Selge pilt. Sa arvad, et see on nali.
Et sa võid teha, mida süda lustib.
Ennast pilve tõmmata ja korralikku naist lollitada?
Vau. Sa oled eriline kuju.
Ma arvasin, et sina oled programmis ainus, kes asjast aru saab.
Millest? - Et mu naine võib seal surra!
Sina võid teeselda, et kõik on hästi, aga mina seda ei suuda.
Rahune maha, Wayne. - Mis mõttes?
Kuidas maha rahuneda, Karen?
Mul on tunne, et ajukoor plahvatab.
Kui ma pean luupainajaid maalima, et need peast välja ajada,
või kanepit tõmbama, et mitte hulluks minna,
siis seda ma ka teen!
Sellest pole üldse abi,
kui sina tuled ja hakkad mind hukka mõistma.
Ma ei... - Sest kui ma Molly kaotan...
Kui ta ei...
Wayne, sa ei kaota Mollyt.
Ed ei lase tal midagi juhtuda.
Positiivse mõtlemisega ei saa olukordi kontrollida.
Kas te pole aru saanud? Meil puudub igasugune kontroll.
Proovide kastid hakkavad otsa saama, Mol.
Hea oleks panna neisse jääd, mitte kive.
Kui täna ei õnnestu, siis leiame homme.
Ma võin su usuga kaasa minna.
Astronaudi töös võib ka halbu külgi olla,
aga see on kraavikaevamisest etem.
Mis seal on?
Jälle kivid.
Houston, see on järjekordne tupik.
Jää on kas palju sügavamal või selles kraatris.
Selge, Shackleton. Lõpetage seal ja sõitke kuuri alla.
Kõlab hästi.
Võta veel üks tujutõstja, see kosutab hinge.
"Kosutab hinge". Päris hea.
Kus sa seal teenisid?
Da Nangis, 21. jalaväerügemendis.
Mul oli seal tuttavaid kopteripiloote. Karm värk.
See on veel vähe öeldud. Kas sina käisid Koreas?
Ma olin liiga noor.
Kosmos aitas Vietnamist pääseda.
Muidugi.
Osavalt tehtud.
Minu isa oli Vaiksel ookeanil merejalaväelane.
Ta ei rääkinud sellest kunagi, aga olen kirjeldusi lugenud.
Kohutav.
Mind on alati painanud, kuidas mina tule all vastu peaksin.
Huvi pole nii suur,
et astronauditööst loobuksid ja ise sealt läbi käiksid?
Mis mõttes? Mida sa öelda tahad?
Rahu, mees. Ole nüüd.
Lihtsalt parem ongi seda mitte teada.
Jah.
Kuidas seal siis on?
Lahingutes?
Algul on hirm nahas.
Armetu tunne.
Aga siis läheb madinaks ja järsku on kõik kaalul.
Sinu elu, su sõprade elu. See ületab tunnetuse piire.
Sest sa pole enam üks inimene.
Nüüd oled sa oma rühm.
Ja rühma ei alista miski.
Vaenlasest jagu saamine tekitab metsikut joovastust.
Kas My Lais oli selline tunne?
Metsik joovastus?
Ma polnud My Lais.
Ma tean. Ma küsisin ainult, mis seal sinu arust juhtus.
Sa paistad ekspert olevat.
Hea küll, aitab.
Ei, sa tahtsid teada, mis tunne on lahingus olla.
Mitte mida mõrvamine tähendab.
Aga kuna sa ise pole käinud, saan aru, et asi on segane.
Sa lasid oma sõpradel külasid ja koole napalmiga hävitada.
Jah, sul on ilmselt õigus.
Küllap tunneb seda metsikut joovastust ainult siis,
kui kuulitabamusi oma silmaga näed.
See on põnev sisekaemus.
Veel üks selline
ja ma löön sul hambad kurku.
Siin ma olen.
Clayton!
Clayton! Mida paganat sa teed?
Vabandust, kullake.
Sa jamad praegu minu maailma ja minu eluga.
Hakka kohe minema.
Mine. Väljas näeme.
Kurat.
Sa läksid liiale.
Mina või?
Ta on ühe päeva kodus olnud.
Ma tõin ta siia üleelamisi unustama,
aga sina hõõrusid neid nina alla!
Aitäh, et jäid.
Pole vaja tänada.
Tead...
Ed tulistati Koreas alla.
Nädal aega ma ei teadnud, kas ta on elus või surnud.
Ja ma hakkasin nägema korduvat luupainajat.
Sa siiski näed und.
Jah.
Kui kaua see kestis?
Kestab ikka veel.
Iga kord, kui Ed kosmoses käib.
Talle pole ma sellest rääkinud.
Ma ei tea. Lihtsalt...
Ma ei tea, miks seda sulle räägin.
Ei, palun räägi mulle kõigest.
Valjusti rääkimisest on kasu.
Mis und sa näed?
Ma jooksen džunglis...
ja mind jälitab mingisugune loom.
Ma ei näe teda, aga kuulen tema urinat.
Ja ma jooksen ja jooksen ja jooksen...
ja jooksen lõpuks lagendikule.
Ja edasi?
Ei. Mis mõtet sellel on? Ausalt ka.
Kuule...
Lihtsalt räägi mulle. Mis lagendikul on?
Panter.
Must kui öö, suurte helkivate kollaste silmadega.
Ja ta sööb Edi.
Sööb tema sisikonda.
Aga Ed on veel elus.
Ja ta vaatab mind.
Ja tal on nii suur hirm. Hirm nagu väikesel poisil.
Ja ta hüüab mind, aga ma ei suuda teda aidata.
Raisk.
Raisk, anna andeks.
Anna mulle andeks. Ma ei tulnud siia seda tegema.
Tulid küll.
Jah, tulid küll.
Jah.
Aitäh, et sa mulle mähkmevärgiga toeks olid.
Gemini kotiga ma seda küll asendada ei tahtnud.
Arvasin, et soovid võrdsust.
Kasutasime Gordoga neid Gemini 7 pardal kaks nädalat.
Aitäh selle mõttepildi eest.
Meid kapslist päästnud akvalangistid
ütlesid, et haises nagu välikäimla.
See oli jube.
Piibli järgi on uneaeg.
Houston, me oleme valmis põhku pugema.
Selge, Shackleton.
Me lülitaksime täna andurid välja.
Arst oli nõus.
Hei, Shane. Loodetavasti sa kuulad mind.
Ma tegin täna sinu pärast midagi erilist.
Ma kirjutasin sinu nime Kuu pinnale.
See jääb sinna miljoniteks aastateks.
Meist mõlemast kauemaks.
See on nii vinge.
Head ööd, Karen.
Ma igatsen teid.
Meie sind ka.
Magad?
Ei.
See oli tore, mida sa oma lapsele tegid.
See on jama.
Ma oskan üllaid žeste teha, aga igapäevaste asjadega...
Mina pole last saanud.
Tundub, et nendega on palju vaeva.
Ma...
Ma ei oska lihtsalt seda isavärki, tead?
Mis on "isavärk"?
Nagu... talle jalgrattasõidu õpetamine.
Selle keerasin ma täielikult perse.
Tõesti? Sa pole halb õpetaja.
Isegi kui ma sinuga kurjustan.
See on minu töö. Shane'iga on teisiti.
Kuidas teisiti?
Näiteks jalgrattaga.
Ta läks... sabinasse...
ja ta kartis.
Ja see ajas mind vihale.
Deke tuli parasjagu külla ja...
See oli hea ettekääne minema kõndida.
Ma lihtsalt...
Ma jätsin ta lihtsalt... sinna seisma.
Ma ei unusta ta näoilmet kunagi.
Mäletan, et mõtlesin...
"Mis kurat mul viga on?"
Sa oled egoistlik tropp.
Mina ka.
Kui ma sellele lennule sain...
Wayne kartis tohutult.
Aga mina tahtsin seda.
Ma lasin tal arvata, et ei näinud ta vapra näo taha.
Minu otsus oli lasta tal hirmu tunda,
et ma saaksin Kuule minna.
See on egoistlik.
Karen on seda juba aastaid tundnud.
Koreast saadik.
Lepi sellega.
Me oleme egoistlikud nartsissistid.
Kolumbus ja Magalhaes olid kindlasti ka. Teisiti poleks nad saanud seda teha.
Egoistlike troppide terviseks.
Sest meie viime inimkonda edasi.
APOLLO 15 3. PÄEV: VIIMANE PÄEV KUUL
Härra direktor, viimane kuukõnd on käimas, aga jääd pole ikka veel leitud.
Kas te usute, et Apollo 15 tuleb tühjade kätega koju?
Ei, ma olen kindel, et seal on jääd ja meie astronaudid leiavad seda.
Me peaksime loobuma.
Parim valik on saata Apollo 16 sinna ronimisvarustusega,
et saaksime kraatrit uurida.
Minu arust pole see parim valik.
See on sitt valik.
Kui Apollo 16-ni oodata, jõuavad venkud ette.
Kas tahate presidendile aru anda?
Lõpetame nende aja raiskamise. Saadame nad kraatrisse.
See on Suurest kanjonist kolm korda sügavam.
Kui kaugele peaks minema?
Saja meetriga peaks jõudma külmatsooni,
kuhu päike pole kaks miljardit aastat paistnud.
Kui jääd leidub, siis just seal.
Nagu te näete, on see pagana järsk.
Alla saab kindlasti, aga küsimus on, kas tagasi üles ka.
Arvutused on käsil.
Hapnikku pole lõputult.
Mu vana kastikat oleks vaja.
Selle vints oleks oivaliselt sobinud.
Vints on ju lihtsalt telje ümber keritud tross, eks?
Ja meil on küllaga raadiokaablit.
Aga kas see hoiaks meid?
Kas veeretame täringuid?
Houston, kas me võiksime kulgurist vintsi teha?
Tuleb tunnistada, et riigi vara on lõbus lõhkuda.
Tagasi kõmpides sul nii lõbus pole.
Miks mitte? Päev on ilus.
Füüsiline aktiivsus
kulutab nende hapnikku planeeritust kiiremini.
Kuumoodulini on kolm kilomeetrit kõndida.
Andke teada, millal lõpetada.
Selge, lennujuht.
See on hea tempo.
Kui ma hakkan alla minema,
hoia juhet mõlema käega,
kui äkki midagi juhtub. Eks?
Sa pole seda läbi mõelnud, boss.
Ma õppisin laagris kaljuronimist.
Ja mina ronisin akadeemias köie otsa. Jutul lõpp.
Meil on tehniline probleem. Seda ei huvita, kes on boss.
See vints pole nii tugev kui sinu autol.
Isegi kuuendiku raskusjõuga kaalun ma sinust poole vähem.
Kas sa tahad, et kondine tüdruk sind hoiab, paksmagu?
Saada mind alla.
Juhid nõustuvad Mollyga, Ed.
Aga nad püüavad enda riske maandada.
Ise otsustate.
Ma saan hakkama. Usu mind.
Mõne aasta eest poleks NASA-le pähegi tulnud
nõnda ohtliku ettevõtmise heakskiitmine.
Aga esimese Kuu baasi võidujooksus
on missioonikeskus ettevaatusele käega löönud.
Apollo 10 varjus
tekkinud "ettevaatuse kliimat" on kritiseeritud...
Vabandust.
...NSVL-i Kuul maandumise...
Jälle jäid hiljaks?
Ma ei tahtnud sind alt vedada.
Ma tõin sulle midagi.
See võttis terve päeva. Su unenäost.
Jah, ma tean, kust see on.
Aitäh.
Võta heaks.
Istume teleka ette.
Molly hakkab Shackletoni kraatrisse laskuma.
Mida? Millal see juhtus?
Tule edasi, ma kohe selgitan.
Tavaliselt kestab astronautide väljaõpe enne Kuu-missiooni mitu aastat.
Nad harjutavad peensusteni ka kõige pisemaid aspekte,
ükski pisiasi ei jää juhuse hooleks.
Sellega võrreldes
on Cobbi ja Baldwini otsus see keeruline ja ettekavatsemata
manööver läbi viia julge ja enneolematu valik.
Houston, oleme valmis laskuma.
Selge, Ed. Võite laskuda.
Oled valmis, Mol?
Kinnitus.
Anna järele.
Molly on nüüd kraatrisse kadunud.
Tasakesi, Ed.
Peenikese elektrijuhtme külge kinnitatud astronaut Cobb laskub...
Aga kui juhe katkeb? Kraater on mitu kilomeetrit sügav.
Hei, Wayne. Hinga.
Molly, sinu side on katkendlik.
Selge, katkendlik.
Albeedo on ühtlane.
Ma ei näe kokkupõrke sulamiskohti.
Pingule.
Hästi.
Edasi on pimedus. Ma jätkan aeglaselt.
Selge, aeglaselt.
Aeglasemalt.
Pingule. - Hästi.
Lasen silmadel kohaneda.
Mol? Kontrolli videot.
Kuidas on?
Nüüd on kombes.
Siin pole midagi vaadata. Kaljunukid, päris vähe tolmu.
Ed, madalamale.
Pingule.
Hästi.
Servast on 30 meetrit. Siit võiks mõõtma hakata.
Oled kombes, Mol?
Molly?
Mol, oled kombes?
Jah, tasakaal kadus korraks.
Vaatame, mis meil siin on.
Siin pole palju tolmu. See on vist basalt.
Ei, bretša. See on aluskivim.
Jääd pole.
Vaatan kuue meetri pärast jälle. Madalamale.
Molly kulutab hapnikku oodatust rohkem.
Ma kardan, et tal pole palju aega otsida.
Kui palju aega veel?
Praeguse hapnikukulu juures kaks minutit.
Ja seegi jääb napiks. Pikk maa on kõndida.
Kes teab, mis tee peal untsu läheb.
Kui kaua see kestab?
Juhet on neil ainult sada meetrit.
Sada.
Võta.
Palun.
Juhe sai otsa, Molly. Midagi muud pole loota.
Selge. Ma proovin mõlemalt küljelt.
Ei miskit.
Haamer tungib ainult 4 cm sügavusele.
See on basalt. Jääd ikka pole.
Kõik. Aeg sai otsa.
Lõpeta ära, Fred.
Ed, Molly, hapnik saab otsa.
Lõpetage seal ja tõmmake ta üles.
Ei, Houston.
Ma tahan veel midagi proovida.
Ma tõmban su üles.
Vajan veel aega.
Ma ei taha sind jõuga vedada.
Ära tee seda, Ed.
Mida paganat ta teeb?
Ta pulss on 170, hapnikku kulub meeletult. Aitab.
Lennujuht?
Nii ei saa, Molly. Aeg koju tulla.
Korrake, Houston. Ma kuulsin ainult "nii".
See on amatöörlik.
Ta tapab ennast ära ja hukutab ka Baldwini.
Fred! - Molly, ära lollita.
Molly, ära ürita midagi tõestada.
Aeg üles tulla.
Kuulsid, Mol?
Molly, kas sa kuuled?
Selge. Ainult üks asi veel.
Saad 30 sekundit, siis tõmban su üles.
Teeme nii.
Houston, kas te näete seda?
Jah, Molly.
Sul oli õigus, Ray.
See... See võib jää olla.
Sa pead selle analüüsideks tagasi tooma.
Jah, arvasin ka.
Aga see pole veel kõik.
Issand jumal.
Tundub, et siin on terve laavatunnel jääd täis.
Issand jumal. Ei või olla.
Tõmba Molly kohe välja. - Jah.
Ed, tõmba ta üles.
Selge. Rutem, Molly.
Mida sa passid? Hakka sikutama.
Kas sa oled juurde võtnud?
Tüüpiline. Naine teeb kogu töö ära ja mees viriseb.
Fred.
Loba maha, las säästavad hapnikku.
Kuumoodulisse jõudes võivad pläkutada.
Vesi Kuu peal.
Tundub, et NASA ohtlik mäng kandis vilja.
Shackletoni kraatrist võib saada Ameerika esimene kuubaas.
Nad on sees.
Nad on kuumoodulis tagasi. Tundub, et kõik on terved.
Nad on kombes. - Uskumatu.
Ma hakkan oksele. - Eriline päev, mis?
Võtame dringi. - Jah.
...kaasas Kuu pealt leitud jää.
Ajakirjanikud on maja ees.
Nad ei lähe meie avalduseta kuskile.
Noh, lähme nende sekka.
Minge parem kahekesi. Ma pole kunagi meediaga rääkinud.
Jama, sa saad hästi hakkama. Tule.
Olgu.
Ma ei teadnud, et hingamine on nii hämmastav.
Houston, te ei tea, kuidas teil veab.
Tegelikult teame küll. Isegi Margo naeratab.
Tohoh. Tehke sellest pilti.
Dr Chase tahtis teie graafikut 15 minuti võrra muuta,
et teil oleks mahti lihtsalt hingata.
Ahmige hapnikku sisse. Ta käsib teil ka vedelikku tarbida.
Seda võib. - Oo jaa.
Mis on?
Pean selle kõige põhjust nägema.
See sulab.
APOLLO 15 SEAHAWK OKTOOBER 1971
Seahawk, te võite startida.
Selge, Houston.
Hea kraam on sügavkülmas ja me oleme valmis lendama.
Juhtimiskoodid sees.
Hästi. Juhthoob peal.
Hea start.
Ettenähtud piires.
Milline vaade kraatrile.
Hea trajektoor, lennujuht.
Määratud suunas. Püsime graafikus.
KAKS AASTAT HILJEM
78 tundi ja 33 minutit.
Kaugjuhtimine on sihtmärgil.
Tundub, et elumoodul
lendas üle Apollo 15 kuumooduli laskumismooduli.
75 meetrit, kütust 12%.
50 meetrit, meeter sekundis. 15 meetrit.
Pool meetrit sekundis.
Kerge puudutus. Mootor välja. Laskumine kinnitatud.
Selge, lennudünaamikajuht.
Jamestowni baas maandus Shackletoni kraatri servale.
Jätame tuled Apollo 21 poistele põlema.
JAMESTOWN, ESIMENE KUUBAAS 12. OKT 1973
Me tulime Kuule, et siia jääda.
Tõlkinud Janno Buschmann